stanford-oval/wikipedia huggingface dataset:
Maman-ti

Maman-ti oli 1800-luvun jälkimmäisellä puoliskolla vaikuttanut kiowa-intiaanien ylin henkimies, ja sotapäällikkö, jonka panos oli merkittävä monissa kiowien ja comanchien käymissä taisteluissa Yhdysvaltain sotilasyksiköitä vastaan Oklahoman ja Texasin rajaseuduilla.
Ulkonäöltään Maman-ti oli aristokraattisen komea ja pitkä mies. Hänellä oli kaksi vaimoa ja useita lapsia, joista punatukkainen Tejan-poika oli adoptoitu. Oman sukunsa keskuudessa Maman-tia kutsuttiin nimellä Owl Prophet (Pöllöprofeetta). Hänet tunnettiin myös esimerkiksi nimillä "Sky Walker" ja "Swan". Vaikka hän pysytteli suurten päälliköiden Kicking Birdin, Lone Wolfin ja Satantan varjossa, eikä tullut historiallisesti niin tunnetuksi kuin edellä luetellut kiowien johtajat, oli hän suuresti arvostettu niin oman kansansa kuin comanchienkin keskuudessa. Cheyennet pitivät Maman-tia suurena sankarina. Vuonna 1868 Everstiluutnantti George Armstrong Custerin järjestämän Washitan verilöylyn aikana Maman-ti pelasti sotilaiden julmuuksilta useita cheyennien naisia ja lapsia.
Maman-tin henkimiehen ominaisuudet kuvastuivat hänen sotamaalauksessaan. Valkoiseksi maalatun ylävartalon rintaan ja selkään oli kuvioitu sininen pöllö korostamaan hänen maagisia voimiaan. Hänen hevosensa ja hänen takanaan ratsastavat kolme soturia olivat maalattu samalla tavalla. He kuuluivat Maman-tin perustamaan Owl Societyyn ja kantoivat seuran tunnuksia. Maman-tin johdolla he kommunikoivat taikamenoissaan pöllöjen kanssa. Kiowien uskomuksen mukaan pöllöt olivat kuolleiden henkien ilmentymiä.
Maman-ti johdatti soturinsa vuonna 1870 menestyksekkäille ryöstöretkille, minkä ansiosta hänen vaikutusvaltansa kasvoi, ja hänet nähtiin yhä useammin mukana kiowien sotapartioissa. Hän omasi kyvyn nähdä tulevaisuuteen. Kun comanchien kilpaileva henkimies Isa-tai epäonnistui Adobe Wallsin taistelussa, oli Maman-tilla riittävästi arvovaltaa ja uskallusta järjestää onnistunut kostohyökkäys samaan paikkaan. Lone Wolf ja Satanta eivät lähteneet sotaretkille ilman Maman-tin suosiollisia ennustuksia voittoisista taisteluista.
Amerikkalaisten joukkojen voimaa oli kuitenkin hyödytön vastustaa ja Red Riverin monet taistelut vuonna 1874 saivat Maman-tin ja Lone Wolfin etsimään joukoilleen yhä uusia piilopaikkoja, ja suojautumaan musertavan ylivoiman alta. Palo Duron kanjoni pohjoisessa Texasissa osoittautui huonoksi valinnaksi talvileirille. Sotilaat löysivät paikan syksyllä samana vuonna, ja tekivät tuhoisan yllätyshyökkäyksen.
Helmikuussa 1875 Maman-ti ja Lone Wolf sotureineen antautuivat Yhdysvaltain joukoille Oklahomassa. Monien sotien johtajina ja kansankiihottajina heidät tuomittiin sotarikollisiksi ja lähetettiin vankeuteen Fort Marioniin Floridaan. Maman-ti, joka halveksi syvästi amerikkalaisten hyvänä ystävänä tunnettua kiowien ylintä johtajaa Kicking Birdiä, kertoi lähtiessään, ettei tämä eläisi enää pitkään. Kun Kicking Bird kuoli vähän myöhemmin, kiowat uskoivat Maman-tin myrkyttäneen hänet.
Saman vuoden aikana Maman-ti kuoli vankeudessa 28. heinäkuuta tautien uuvuttamana. Hän oli kuollessaan noin 40-vuotias.
Mamertiinien vankila

Mamertiinien vankilan alttari.
Mamertiinien vankila lat. Carcer Mamertinus on Rooman vanhin vankila, joka sijaitsi Capitoliumin itärinteellä. Monet tunnetut valtiolliset vangit, kuten Jugurtha ja Vercingetorix, odottivat siellä kuolemantuomionsa täytäntöönpanoa. Legendojen mukaan myös Pietari ja Paavali olisivat olleet siellä vangittuina. Nykyisin vankilasta on jäljellä kaksi päällekkäistä selliä, joista alempaan eli Tullianumiin päästiin vain katosta olevasta aukosta. Vankila rakennettiin noin vuonna 386 eaa. Paikalle rakennettiin 1300-luvun lopussa San Pietro in Carcere -kirkko.
Malaryta

| Malaryta, Malorita (Маларыта, Малори́та) |
| --- | --- |
 vaakuna
 Malaryta, Malorita
 Koordinaatit: 51°47′31″N, 24°05′02″E 
Valtio:   Valko-Venäjä
Alue:  Brestin alue
Korkeus:  150–170 m
Väkiluku (10/2009):  11 751
Aikavyöhyke:  UTC+3
 
 malorita.brest-region.by 
Infobox OKVirheellinen NIMI-arvo: 
Malaryta (valkoven. Малары́та) eli Malorita (ven. Малори́та, puol. Małoryta) on pieni kaupunki Brestin alueen ja koko Valko-Venäjän lounaisosissa Ukrainan rajalla ja lähellä myös Puolan rajaa. Kaupungin länsi- ja luoteispuolella sijaitsee maakunnan pääkaupunki Brest. Malaryta viittaa myös kaupunkitaajamaa ympäröivään hallintopiiriin. Kaupungin asukasluku oli 11 751 lokakuun 2009 väestönlaskennassa. Koko hallinnollisessa piirissä asui 25 780 ihmistä.
Liikenne

Malaryta on merkittävä liikenteen kauttakulkureitti. Brestistä kaakkoon Ukrainaan vievä rautatie kulkee kaupungin kautta. Rautatie- ja linja-autoasemat sijaitsevat vierekkäin kaupungin keskustassa. Maanteistä merkittävimpiä ovat Kobrynista M1-valtatieltä (E 30) saapuva Valko-Venäjän M12-valtatie eli   sekä Brestistä kaupunkiin saapuva ja kaupunkitaajaman länsipuolelta kiertävä P17-kantatie. Rautatien ohella näillä maanteillä on Malarytassa kansainväliset rajanylityspaikat Ukrainaan.
Historia

Malaryta kuului Liettuan suuriruhtinaskuntaan. Vuonna 1795 kaupunki liitettiin Puolan kolmannen jaon seurauksena Venäjän keisarikuntaan, jonka puitteissa se kuului ensin Liettuan, vuodesta 1801 Grodnon kuvernementtiin. Vuosien 1921 ja 1939 välillä Malaryta kuului Puolaan. Vuonna 1939 kaupunki liitettiin Neuvostoliittoon Valko-Venäjän SNT:n osana. Toisen maailmansodan aikana Malaryta oli Saksan miehittämänä 22. kesäkuuta 1941 ja 20. heinäkuuta 1944 välisenä aikana.
Aiheesta muualla

Kuvia tai muita tiedostoja aiheesta Malaryta Wikimedia Commonsissa
Lyhyt kuvaus kaupungista (englanniksi) (bycity.org)
Kaupunkikuvaus (Arkistoitu – Internet Archive) (venäjäksi) (garady.org)
Tietoa kaupungista ja hallintopiiristä (venäjäksi) (dorogiby.info)
Kantakaupungin kartta (venäjäksi) (bycity.org)
WikiMapia karttalinkki, kohteiden selitykset pääosin (venäjäksi), (englanniksi) tai (puolaksi)
Neuvostoliiton aikaista 1:200 000 topografikarttaa alueesta (venäjäksi)
Mark Mallon

| Mark Mallon> Henkilötiedot |
| --- | --- |
Syntynyt: 15. maaliskuuta 1967 (ikä 57) Helsinki
Ammatti:  päätoimittaja
Kirjailija
Tyylilajit:  runous
Esikoisteos:  Aregemia (2010)
Aiheesta muualla
Löydä lisää kirjailijoitaKirjallisuuden teemasivulta
Mark Mallon (s. 15. maaliskuuta 1967 Helsinki) on suomalais-saksalainen runoilija ja kulttuurilehti Särön päätoimittaja. Mallon asuu Tuusulassa ja Berliinissä.
Teokset

Hytönen, Petri (piirros) & Mallon, Mark (käsikirjoitus): Fillarijuttu.  Helsinki:  WSOY, 2006.  ISBN 951-0-31594-X
Aregemia.  Helsinki:  Tammi, 2010.  ISBN 978-951-31-5400-4
Poems of Aregemia.  (Illustration and graphic design: Sanna Saastamoinen. Translated by Seija Kerttula & Trevor Joyce)  Helsinki:  Ntamo, 2012.  ISBN 978-952-215-103-2  (englanniksi)  Runot käännöksiä kokoelmasta Aregemia, osa runoista sekä kuvat aiemmin julkaisemattomia.
Antiplan, päiväkirjat ja muistelmat: Gertrud Mallon; suomennokset Simo Lyly. Vantaa: Enostone, 2023 ISBN 978-952-399-012-8
Aiheesta muualla

Haasjoki, Pauliina: Tieteisfiktion varjossa. Parnasso 2.4.2010. (PDF)
Hämäläinen, Soili: Sielunmaisema selittämättömän uhkan maailmassa (Arkistoitu – Internet Archive). Kymen sanomat 4.5.2010.
Kankkunen, Sarianna: Vieraalla maalla. Kiiltomato.net 12.4.2010.
Laihinen, Miikka: Kuvitteellisia runonriekaleita. Turun sanomat 10.8.2010.
Saxell, Jani: Säätiedotuksia mielenmerten kulkijoille. Uusimaa 11.5.2010. (PDF)
Mammona

Mammona Collin de Plancyn Dictionnaire Infernalista
Mammona (arameaksi Mammon, omaisuus) on rikkauksien henkilöitymä, kullan epäjumalankuva. Skolastiikka luokitteli Mammonan demoniksi. Uudessa testamentissa (Luukas 16: 9; 16: 13) Mammona nähdään epärehellisesti hankitun voiton ja varallisuuden sekä ahneuden symboliksi:"Te ette voi palvella sekä Jumalaa että mammonaa". Keskiaikaisessa demonologiassa uskottiin, että seitsemää kuolemansyntiä vastasi seitsemän arkkidemonia, ja näistä Mammona edusti ahneutta.
Gregorios Nyssalainen on väittänyt, että mammona tarkoitti Belsebuubia.lähde?
Mainonta

Coca-Cola-mainos 1890-luvulta.
Mainonta on osa markkinointiviestintää. Mainonta on tunnistettavan lähettäjän maksamaa, tavoitteellista tiedottamista, joka yleensä kohdistuu suureen ihmisjoukkoon ja toteutetaan useimmiten joukkotiedotusvälineitä (lehdet, televisio, radio, internet, ulkomainonta) käyttämällä. Tunnistettavalla lähettäjällä tarkoitetaan sitä, että mainostava yritys tai organisaatio ”allekirjoittaa” kunkin mainosviestin nimellään, yritys- tai tuotelogollaan tai äänitunnuksellaan tai muulla tavoin kertoo kenen viestistä on kyse.
Mainonta tähtää yleensä myynninedistämiseen, eli tavoitteena on yksinkertaisesti myydä joko heti tai myöhemmin. Mainoksilla tiedotetaan tavaroista, palveluista, aatteista ja ihmisistä. Mainonnan avulla luodaan brändejä eli tavaramerkkien ja tuotteen muiden aineettomien ominaisuuksien muodostamia mielikuvakokonaisuuksia.
Historia

Sanan mainos keksi kielentutkija ja oikeakielisyysmies E. A. Saarimaa, joka voitti Suomen Kuvalehden vuonna 1928 julistaman kilpailun reklaami-sanan korvaamisesta suomenkielisellä ilmaisulla. Saarimaan ehdotuksen pohjana oli kehumista merkitsevä murreverbi mainoa.
Mainonnan muodot

Mediamainonta
Tärkeimmät mainosvälineet eli mediat ovat
ilmoittelu sanomalehdissä, paikallis- ja ilmaisjakelulehdissä sekä aikakauslehdissä
televisiomainonta eli tv-ohjelmien yhteydessä näytettävät mainoselokuvat
radiomainonta
elokuvateatterissa esitettävät mainoselokuvat
ulko- ja liikemainonta, esimerkiksi kyltit, mainostaulut, näyteikkunat ja valomainokset
messut ja tapahtumamarkkinointi
verkkomainonta
mobiilimainonta
vaikuttajamarkkinointi
Suoramainonta
Mainonta kohdistuu tiettyyn valittuun ryhmään ja voi olla osoitteellista tai osoitteetonta. Kohderyhmä on kuitenkin yleensä pienempi kuin medioitten kautta tavoitettu.
Mainostapahtumat ja sponsorointi
Myös messuilla, tapahtumilla ja sponsorimainonnalla on merkittävä osuus markkinoinnissa.
Mainonnan käytännön toteutukseen osallistuvat muun muassa mainostoimistot, tutkimuslaitokset, mediatoimistot, viestintätoimistot, painolaitokset, AV-tuottajat, radio- ja televisioyhtiöt, kuvatoimistot, mallitoimistot, messujärjestäjät, käännöstoimistot, somistamot, sanoma- ja aikakauslehdet sekä design management -toimistot. Mainontaa tekevät yleensä alan ammattilaiset, jotka ovat koulutuksen tai työn kautta perehtyneet käyttämään sekä visuaalisia, verbaalisia että psykologisia keinoja mainosten laatimisessa.
Mainonnan suunnittelu

Mainonnan suunnittelussa kolme tärkeintä elementtiä ovat:
mainoskanava,
mainoksen viestisisältö ja tyyli sekä
vastaanottajan ominaisuudet
Mainoskanavan valinnassa tärkeintä on, että kanava kykenee välittämään halutun sanoman, tavoittamaan oikeat ihmiset oikeaan aikaan ja suoriutumaan tehtävästä kustannustehokkaasti.
Mahdollisia mainoskanavia ovat muun muassa
Internet (verkkosivut, sähköposti, hakukoneet, virtuaalimaailmat)
Televisio, radio ja elokuva
Painetut mediat (sanomalehdet, aikakauslehti, ulkomainonta)
Messut, tapahtumat ja sponsorointi
”Puskaradio” eli suusta suuhun -viestintä
Vaikuttajamarkkinointi eli tunnetun henkilön henkilöbrändin hyödyntäminen mainonnan keinona
On sanottu, että mainonnan suunnittelua varten on kerättävä hyvä tietopankki. Esimerkiksi mainonnan alan kouluttaja Kaarina Iltanen on listannut seuraavat suunnitteluun tarvittavat perustiedot:
Lyhyt selvitys tuotteesta ja sen ominaisuuksista
Markkinoiden kokonaiskuva
Selvitys ostajista ja kulutuksesta
demografiset ja psykologiset tiedot ostajista sekä mahdolliset segmentit
tiedot osto- ja kulutussyistä ja osto- ja kulutustottumuksista
kuluttajien tiedot ja asenteet omasta tuotteesta sekä kilpailijoiden tuotteista
Kilpailukuva
kilpailevat tuotteet ja niiden ominaisuudet
kilpailijoiden markkinointistrategiat
arviointi kilpailijoiden vahvoista ja heikoista puolista, resursseista ja todennäköiset reaktiot eri tilanteissa
Selvitys aikaisemmista toimenpiteistä ja tuloksista, joilla on merkitystä mainonnan suunnittelulle
Muut tekijät
yleinen taloudellinen kehitys
teknologian kehitys
eri väestöryhmien kehitys
pitkän ajan muutokset kuluttajien mieltymyksissä ja kuluttajamalleissa
institutionaalisten tekijöiden kehitys (lainsäädäntö, verotus, jakelu ja niin edelleen)
Pitkän ajan tuotepolitiikka
tuotteen asema markkinointipolitiikassa
kohderyhmä, tuotekuva ja tuotteen asema markkinoilla
tuotteen ominaisuudet/laatu-valikoima-hinta-jakelu.
Mainonnan tehtävät

Mainonnalla on sanottu olevan kolme pääasiallista tehtävää:
tiedottaminen (viestinnälliset tavoitteet)
asenteiden luominen ja muokkaus (vaikutukset käyttäytymiseen) sekä
käyttäytymisen ja toiminnan aikaansaaminen (esimerkiksi myynnin lisääminen).
Merkittävä mainonnan alaluokka on imagomainonta, jota käytetään usein tukemaan tuotteiden mainontaa ja joka myös usein yhdistetään brändin rakentamiseen. Imagomainonnassa korostetaan kohderyhmän elämäntyyliä, ominaisuuksia, tottumuksia ja mielikuvia. Imagomainonta ei tuo yleensä selkeästi esille mainostettavan kohteen ominaisuuksia. Imagomainonta on usein hyvin visuaalista ja mielikuvia herättävää ja siihen saattaa liittyä myös elementtejä jotka eivät liity läheisesti kohteena olevaan tuotteeseen tai yritykseen.
Mainonnan onnistuminen

Mainonnan onnistuminen on vaikea käsite mitattavaksi. Mainonta voi esimerkiksi saada korkean huomioarvon, mutta kampanjalla ei välttämättä ole mitään vaikutusta kohderyhmän käyttäytymiseen. Korkean huomioarvon saavuttaminenkin on toki hyvä tulos ja usein mainostoimistot mittaavatkin juuri huomioarvoa arvioidessaan onnistumista. Hyvässä asemassa olevan tuotteen mainonnan kohdalla saattaa pelkkä huomioarvo ollakin tärkein mittari jos tavoitteena on ainoastaan vahvistaa tuotteen asemaa nykyisten asiakkaiden keskuudessa. Tavoittavuudella (engl. exposure) tarkoitetaan sitä, missä määrin kohdeyleisö on huomannut mainoksen.
Yleensä mainoksista tehokkaimpia ovat ne, joissa on selkeä sanoma ja merkitys ja jotka jäävät helpoiten mieleen. Myös vakuuttavuudella ja itselle olennaisilla asioilla on todettu olevan merkitystä. Usein mainonta myös pyrkii argumentoimaan mainostettavan kohteen paremmuutta suhteessa kilpailijoihin. Mainonnalle on tyypillistä myös toistaa viestiä, jotta kuluttajalle jäisi voimakkaampi käsitys tuotteesta. Usein myös tavoitteena on pelkästään muistuttaa tuotteen olemassaolosta ja vahvistaa esimerkiksi tuotteen keskeistä myyntilupausta tai iskulausetta.
Mainonnan tehokkuuteen vaikuttavat monet yksilön ominaisuudet, jotka voidaan karkeasti jakaa sisäisiin ja ulkoisiin tekijöihin. Yksilön sisäisiä tekijöitä ovat muun muassa persoonallisuus, motivaatio ja asenteet. Mainonnan tehoon vaikuttavat myös ulkoiset, ympäristöön liittyvät tekijät. Ulkoisia vaikuttavia elementtejä ovat muun muassa kulttuuriset ja sosiaaliset tekijät.
Mainonnan vaikutukset voivat syntyä heti tai myöhemmin sekä välillisesti tai suoraan. Mainoksen vaikutus voi ilmetä vasta myöhemmin muun muassa siitä syystä, että sen syntyminen vaatii vastaanottajalta ”pureskelua” ja omakohtaista pohdintaa.
Mainonnan vaikuttavuuden tutkimukseen liittyy useita erilaisia malleja, muun muassa AIDA-malli ja Rogersin adoptiomalli.
Mainoksen viestisisällön ja tyylin osalta on yleensä tärkeintä, että haluttu vastaanottaja pitää mainoksesta, koska tällä on todettu olevan huomattava merkitys kohteen haluttavuuteen. Mainonnan tavoitteena voi myös toki olla kehottaa esimerkiksi välttämään jotain asiaa, jolloin puhutaan antimainonnasta.
Aiheesta muualla

Kuvia tai muita tiedostoja aiheesta mainonta Wikimedia Commonsissa
Mainonta osana markkinointisuunnitelman laatimista -oppimateriaali (Arkistoitu – Internet Archive)
Applen johtaja Steve Jobs ja Macintosh-tietokone markkinointikuvassa vuonna 1984.
Lentolehtisiä Miamissa.
Bertil Malmberg

Bertil Malmberg
Bertil Frans Harald Malmberg (13. elokuuta 1889 Härnosand, Ruotsi – 11. helmikuuta 1958 Lidingö, Ruotsi), ruotsalainen kirjailija ja Ruotsin akatemian jäsen vuodesta 1953. Häntä on pidetty runomuodon mestarina. Alkuun hän oli Schillerin ja Stefan Georgen tyyppinen idealisti mutta muuttui 1930-luvulla elämänkatsomukseltaan pessimistiksi. Hänen myöhäistuotantonsa luetaan kuuluvaksi modernismiin.
Malmbergin tuotannosta on suomennettu omaelämäkerrallinen romaani Pojan maailma (Åke och hans värld). Romaanin pohjalta on tehty elokuvat vuosina 1959 ja 1984 (Åken maailma, ohjaus Allan Edwall).
Suomennetut teokset

Pojan maailma (Åke och hans värld 1924), suom. Martti Qvist. Karisto, 1959
Suuret maat, suom. Martti Qvist, teoksessa Isä ja poika, Karisto 1964
Suomennetut teokset > Suomennettuja runoja

Malmbergin runoja on julkaistu suomeksi
teoksessa Viesti mereen: antologia Ruotsin uutta runoutta , toim. Otto Varhia ja Viljo Kajava, WSOY 1946 (S. 5–22 artikkeli: Otto Varhia, Runoilijoita kahden sodan kajastuksessa)
Aamu (Morgon), suom. Viljo Kajava
Iltarusko, suom. Viljo Kajava
Selitys, suom. Viljo Kajava
Talvi (Vinter), suom. Otto Varhia
Varjo (Skuggan), suom. Viljo Kajava
teoksessa: Suurempi kuin sydämeni: uskonnollista runoutta 1900-luvun Euroopassa , toim. ja suom. Anna-Maija Raittila, Helsinki: Kirjapaja 1982 ISBN 951-621-339-1
Syntini solmin... (Jag har behängt min synd)
Se päivä koittaa
teoksessa: Kevätsade: valikoima ruotsalaista lyriikkaa , suom. Elina Vaara ja Lauri Viljanen, Porvoo: WSOY 1926
Neitsyt, suom. Lauri Viljanen
Vilhelm Malkamäki

Vilhelm Malkamäki (17. maaliskuuta 1896 Ylistaro – 24. huhtikuuta 1918) oli suomalainen jääkärivänrikki. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan joukkueenjohtajana.
Perhetausta ja koulutus

Malkamäen vanhemmat olivat maanviljelijä Matti Malkamäki ja Maria Malkamäki. Hän kävi Lapuan yhteiskoulun kahdeksanteen luokkaan saakka, jolta hän erosi liittyäkseen jääkäriliikkeeseen.
Jääkärikausi

Malkamäki liittyi vapaaehtoisena Saksassa sotilaskoulutusta antavan jääkäripataljoona 27:n 2. komppaniaan 23. helmi 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän osallistui vuonna 1917 Polangenissa järjestetyille erikoiskursseille (pommarikurssi).
Suomen sisällissota

Malkamäki astui Suomen armeijan palvelukseen vääpeliksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 1. Jääkärirykmentin 2. jääkäripataljoonan 1. komppaniaan. Hän otti osaa sisällissodan taisteluihin Lempäälässä ja Kämärän asemalla, missä hän kaatui taistelussa 24. huhtikuuta 1918. Hänet haudattiin Ylistaron sankarihautaan.
Jääkäripataljoonan 2. komppania.
Makrillihai

| Makrillihai |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Rustokalat Chondrichthyes
Alaluokka::  Leveäsuiset Elasmobranchii
Lahko::  Sillihaikalat Lamniformes
Heimo::  Sillihait Lamnidae
Suku::  Isurus
Laji::  oxyrinchus
Kaksiosainen nimi
 Isurus oxyrinchus  Rafinesque, 1810 
 Makrillihain levinneisyys
Katso myös
   Makrillihai Wikispeciesissä   Makrillihai Commonsissa 
Infobox OKNimi-testi OKIUCN-testi OK: 
Makrillihain leuat.
Makrillihai (Isurus oxyrinchus) on noin 3–4 metriä pitkä hyvin vahva ja nopea hailaji. Sen ruumis on varsin solakka verrattuna esimerkiksi valkohain tukevarakenteiseen ruumiiseen. Selkäpuoli on tummansininen ja vatsapuoli valkoinen. Se on suosittu urheilukalastuksen kohde nopeutensa ja voimiensa takia. Lisäksi sillä on koukkuun jäädessään tapana hypätä ilmaan vapautuakseen. Se on aggressiivinen laji ja muutamia ihmisiin kohdistuneita hyökkäyksiä on raportoitu.
Makrillihaita on kutsuttu myös makohaiksi. Nykyisessä suomalaisessa kalannimistössä makohai kuitenkin tarkoittaa saman suvun toista ja harvinaisempaa lajia Isurus paucus, joka on pitkä- ja kapeaeväisempi.
Levinneisyys

Makrillihaita tavataan maailmanlaajuisesti valtamerten trooppisissa ja lauhkeissa osissa aina 150 metrin syvyyteen asti. Ne viihtyvät ulappavesillä.
Makrillihain kanta on hupenemessa kovaa vauhtia, ja Kansainvälinen luonnonsuojeluliitto pitää sitä erittäin uhanalaisena lajina. Kanta oli vuoden 2019 arvioissa noin puolet pienempi kuin 1940-luvulla. Vain Tyynenemeren eteläosan kanta on kasvamassa.
Ravinto

Makrillihait syövät pääasiassa kaloja ja mustekaloja, mutta niiden tiedetään käyneen myös delfiinien, merikilpikonnien ja jopa pienempien hailajien kimppuun.
Lisääntyminen

Makrillihait synnyttävät eläviä poikasia, jotka ovat syntyessään 60–75 cm pitkiä. Laji on ovovivipaarinen, eli munat kehittyvät emon sisällä. Synnytysajankohta vaihtelee eri populaatioiden välillä. Esimerkiksi Atlantin pohjoisosassa elävät synnyttävät keväällä ja Australian vesillä elävät syksyllä.
Populaarikulttuuri

Elokuvassa Nemoa etsimässä Poiju niminen makrillihai (”makohai”) on ”hyvä” ja kavereittensa valko- ja vasarahain kanssa hän on ryhtynyt kasvissyöjäksi. Tappajahai-elokuvan julisteessa on valkohai, jolle ”lainattiin” makrillihain hampaat pelottavuuden lisäämiseksi.
Makrillihaiden leuat ovat hintavia keräilykohteita, isojen yksilöiden kidoista on pyydetty Ebay internet -kauppasivulla jopa 1500 dollarin hintoja kappaleelta. Renny Harlinin elokuvassa Deep Blue Sea esiintyvät hait ovat makrillihaita.
Aiheesta muualla

Isurus oxyrinchus (peilipalvelin) FishBase. Froese, R. & Pauly, D. (toim.). (englanniksi)
| --- | --- |
Taksonitunnisteet:  Wikidata: Q192158  Wikispecies: Isurus oxyrinchus  ADW: Isurus_oxyrinchus  AFD: Isurus_oxyrinchus  ARKive: isurus-oxyrinchus  BOLD: 12675  CoL: 3QDF9  CMS: isurus-oxyrinchus  EoL: 46559753  FishBase: 752  GBIF: 5216248  iNaturalist: 69677  IRMNG: 10158145  ITIS: 159924  IUCN: 39341  NatureServe: 2.101125  NBN: NHMSYS0000329103  NCBI: 57983  NOAA: atlantic-shortfin-mako-shark  NZOR: 3a48984e-c20b-4221-b79b-ce4593be3c8d  Observation.org: 187634  OBIS: 105839  Open Tree of Life: 73672  Paleobiology Database: 83168  Plazi: 07F1F7FC-9263-FD47-400D-B3F4036E5305  Species+: 98243  WoRMS: 105839  ZooBank: D0158BFD-0959-4C03-A605-9B41BE49FD69
Máni (jumala)

Lorenz Frølich: Máni ja Sól
Máni on pohjois-germaanisessa ja skandinaavisessa mytologiassa kuu tai kuun jumala. Hän on Mundilfarin poika ja auringon (Sól) veli. Máni ohjaa kuun laivaa halki taivaan. Kun maailma tuhoutuu Ragnarökissä, susi nimeltään Hati ahmaisee kuun.
Mani (mytologia)

Mani on useiden Brasilian intiaanikansojen mytologiassa kulttuuriheeros, joka takasi kansalleen ravinnonsaannin. Hän kertoi, että vuoden kuluttua hänen kuolemastaan ihmiset löytäisivät aarteen. Lupaus toteutui, kun ihmiset ottivat käyttöönsä maniokin, intiaanien tärkeimmän ravintokasvin.
Malyn

| Malyn (Малин) Малин, Malin |
| --- | --- |
 Malynin rautatieasema.
 lippu:  vaakuna
 Žytomyrin alueen sijainti, alla kaupungin sijainti
 Malyn
 Koordinaatit: 50.76790°N, 29.24074°E 
Valtio:   Ukraina
Alue:  Žytomyrin alue
Piiri:  Korostenin piiri
Väkiluku (2001):  28 113
Aikavyöhyke:  UTC+2
 – Kesäaika:  UTC+3
Postinumero:  11600–11605
 
 malyn-rada.gov.ua/ 
Infobox OKVirheellinen NIMI-arvo: 
Malyn (ukr. Малин, ven. Малин, Malin) on kaupunki Ukrainan pohjoisosissa Žytomyrin alueella. Se sijaitsee linnuntietä 70 kilometriä Žytomyristä pohjoiskoilliseen ja 97 kilometriä Kiovasta länsiluoteeseen.
Kaupunki on heinäkuusta 2020 lähtien ollut osa Korostenin piiriä. Tätä aiemmin kaupunki oli yksi viidestä suoraan Žytomyrin alueen alaisista kaupungeista (itsenäinen kuntatason subjekti) ja toimi silloisen Malynin piirin hallintokeskuksena. Vuonna 2001 kaupungin asukasluku oli 28 113.
Kaupungin rautatieasema on Kiovasta länteen johtavan Ukrainan pääradan varrella. Maantieyhteyksistä merkittävin on 7 kilometrin päässä pohjoispuolella kaupungin ohittava, Kiovasta länsiluoteeseen vievä eurooppatie E 373 (Puolan Lublin–Ukrainan Kovel–Sarny–Korosten–Malyn–Kiova), jonka väylän muodostaa Ukrainassa valtatie M07.